钦定古今图书集成/明伦汇编/氏族典/第138卷 > 《廖用贤尚友录》 > 殷衡
## 钦定古今图书集成/明伦汇编/氏族典/第138卷 > 《廖用贤尚友录》 > 殷衡

按《武定州志》：“衡字克平，号蠢庵，世业农，居州之永利
镇。至衡，以礼经举景泰癸酉秋试第五人。甲戌春试，
繇乙榜署永平学训导。天顺辛巳，秩满报政，遇德庄
王之国，朝廷择学行端方者为伴读官，衡预焉。王居
常咨问，每从容敷对无违旨，因重之。庚子，以讲读勤劳，晋审理，寻封承德郎。年老乞归，王加优再三，乃听。”
仍大赐金帛为终老具。年八十有六卒。所著有《蠢庵
稿》。